 Ipa mhedzisiro yakakodzera kunyaya inotevera:Asi mhedzisiro yako ngainakidze.Iye zvino mwedzi wakanga wabuda, watoti kwirei. Veboka rekunzanga yaChirimubwe vaita nguva yakareba vasina kuona varwi VaHwata, Zviuya akataura naDambaza kuti ambokwidza nebani achitwasanudza makumbo. Akatora Rimukai nevamwe vakomana vatatu ndokubva vafamba zvavo nhereka nhereka vachikwidza nebani iro raitanda kunobata kugomo Fimbidzagudo. Vati fambei chinhambwe chingakandwa ibwe kasere, vakanzwa ruzha rwaibva nechokumberi kwavaienda vachibva vanyumwa. Vakomana, vanofanirwa vari varwi vekwaHwata vari kuuya kuno, pada nharirire dzavo dzationa asi kana kuri kuti vationa vanogouya vachizhamba sei? Zvichida vasangana neboka raMadzudzo vachibva vavakurira nokuti dai varivo vari kutiza havaimbonanga kuno, Zviuya akadaro akarerekera nzeve kudivi rekugomo Fimbidzagudo. 